

**LATVIJAS REPUBLIKA**

**SALACGRĪVAS NOVADA DOME**

Reģ.Nr.90000059796, Smilšu ielā 9, Salacgrīvā, Salacgrīvas novadā, LV – 4033;

tālrunis sekretārei: 64 071 973; fakss: 64 071 993; *e*-pasts: dome@salacgriva.lv

**Saistošo noteikumu Nr.1**

**“Grozījumi Salacgrīvas novada domes 2013.gada 20.novembra saistošajos**

**noteikumos Nr. 32 “Par Salacgrīvas novada pašvaldības nodevām””**

**paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Projekta nepieciešamības pamatojums | Saistošajos noteikumos nepieciešams precizēt par ko maksājama reklāmas izvietošanas nodeva, apmaksas un aprēķina kārtība. |
| 2. Īss projekta satura izklāsts | Noteikumos noteikts, ka reklāmas nodeva maksājama saskaņā ar Salacgrīvas novada domes izrakstīto rēķinu pirms reklāmas uzstādīšanas. Precizēts, ka reklāmas nodevas atlaide tiek piemērota, ja viens reklāmas laukums ir lielāks par 1m2 un to plānots izvietot uz gadu vai ilgāku termiņu. Noteikts nodevas apmērs reklāmai uz pašvaldībai piederošajiem apgaismes stabiem. |
| 3. Informācija par plānoto projekta ietekmi uz pašvaldības budžetu | Nodevu par reklāmas izvietošanu ieņēmumi palielināsies par 8-10%. Plānotā ietekme uz pašvaldības budžetu – ieņēmumu palielinājums gadā 200 *euro*. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms |
| 5. Informācija par administratīvajām procedūrām | Institūcija, kurā privātpersona var vērsties saistošo noteikumu piemērošanā, ir Salacgrīvas novada pašvaldība. |
| 6. Informācija par konsultācijām ar privātpersonām | Konsultācijas ar privātpersonām saistošo noteikumu projekta izstrādes procesā netika veiktas.  |

Salacgrīvas novada domes

priekšsēdētājs Dagnis Straubergs